CELEX: 32014D0324
Language: fi
Date: 2014-06-03 00:00:00
Title: 2014/324/EU: Komission täytäntöönpanopäätös, annettu 3 päivänä kesäkuuta 2014 , Euroopan parlamentin ja neuvoston direktiiveissä 2009/28/EY ja 98/70/EY vahvistettujen kestävyyskriteerien täyttymisen osoittamiseen käytettävän Gafta Trade Assurance -järjestelmän hyväksymisestä

4.6.2014   
            
            
               FI
            
            
               Euroopan unionin virallinen lehti
            
            
               L 165/53
            
         KOMISSION TÄYTÄNTÖÖNPANOPÄÄTÖS,
   annettu 3 päivänä kesäkuuta 2014,
   Euroopan parlamentin ja neuvoston direktiiveissä 2009/28/EY ja 98/70/EY vahvistettujen kestävyyskriteerien täyttymisen osoittamiseen käytettävän Gafta Trade Assurance -järjestelmän hyväksymisestä
   
      (2014/324/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon uusiutuvista lähteistä peräisin olevan energian käytön edistämisestä sekä direktiivien 2001/77/EY ja 2003/30/EY muuttamisesta ja myöhemmästä kumoamisesta 23 päivänä huhtikuuta 2009 annetun Euroopan parlamentin ja neuvoston direktiivin 2009/28/EY (1) ja erityisesti sen 18 artiklan 6 kohdan,
   ottaa huomioon bensiinin ja dieselpolttoaineiden laadusta ja neuvoston direktiivin 93/12/ETY muuttamisesta 13 päivänä lokakuuta 1998 annetun Euroopan parlamentin ja neuvoston direktiivin 98/70/EY (2) ja erityisesti sen 7 c artiklan 6 kohdan,
   on kuullut biopolttoaineiden ja muiden bionesteiden kestävyyttä käsittelevää komiteaa,
   sekä katsoo seuraavaa:
   
               (1)
            
            
               Direktiiveissä 98/70/EY ja 2009/28/EY vahvistetaan biopolttoaineiden kestävyyskriteerit. Direktiivin 98/70/EY 7 b ja 7 c artikla ja liite IV ovat samanlaiset kuin direktiivin 2009/28/EY 17 ja 18 artikla ja liite V.
            
         
               (2)
            
            
               Kun direktiivin 2009/28/EY 17 artiklan 1 kohdan a, b ja c alakohtaa sovellettaessa on otettava huomioon biopolttoaineet ja bionesteet, jäsenvaltioiden olisi vaadittava talouden toimijoita osoittamaan, että biopolttoaineet ja bionesteet täyttävät direktiivin 2009/28/EY 17 artiklan 2–5 kohdassa vahvistetut kestävyyskriteerit.
            
         
               (3)
            
            
               Jos talouden toimija esittää komission hyväksymän vapaaehtoisen järjestelmän mukaisesti saadut todisteet tai tiedot siltä osin kuin hyväksymistä koskeva päätös ne kattaa, jäsenvaltio ei saisi vaatia toimittajalta lisänäyttöä kestävyyskriteerien täyttymisestä.
            
         
               (4)
            
            
               Komissiolle toimitettiin 18 päivänä helmikuuta 2014 sen tunnustamista koskeva pyyntö, että uusiutuvaa energiaa koskevan direktiivin lisäyksellä muutettu Gafta Trade Assurance -järjestelmä osoittaa, että biopolttoainetoimitukset täyttävät direktiiveissä 98/70/EY ja 2009/28/EY vahvistetut kestävyyskriteerit. Järjestelmä voi kattaa kaikki raaka-aineet, jotka soveltuvat biopolttoaineiden valmistukseen, ja sitä voidaan soveltaa maailmanlaajuisesti. Järjestelmä kattaa maataloudesta peräisin olevien raaka-aineiden kaupan, kuljetuksen ja varastoinnin tilalta ensimmäisen jalostusasteen yritykselle ja perustuu muiden vaiheiden osalta muihin komission hyväksymiin vapaaehtoisiin järjestelmiin. Siltä osin Gafta Trade Assurance -järjestelmässä on varmistettava, että komission niille järjestelmille myöntämä hyväksyntä, joiden kanssa sitä käytetään, on voimassa yhteistyön kestoajan. Hyväksytty järjestelmä olisi asetettava saataville direktiivillä 2009/28/EY käyttöön otetun avoimuusfoorumin kautta.
            
         
               (5)
            
            
               Gafta Trade Assurance Scheme -järjestelmän, sellaisena kuin se on muutettuna uusiutuvaa energiaa koskevan direktiivin lisäyksellä, arvioinnissa todettiin, että se kattaa riittävällä tavalla direktiiveissä 98/70/EY ja 2009/28/EY vahvistetut kestävyyskriteerit, direktiivin 98/70/EY 7 b artiklan 2 kohtaa ja direktiivin 2009/28/EY 17 artiklan 2 kohtaa lukuun ottamatta. Se sisältää kuitenkin tarkat tiedot, joita toimitusketjun myöhempiin vaiheisiin osallistuvat talouden toimijat tarvitsevat osoittaakseen direktiivin 98/70/EY 7 b artiklan 2 kohdan ja direktiivin 2009/28/EY 17 artiklan 2 kohdan vaatimuksen noudattamisen, ja siinä sovelletaan ainetasemenetelmää direktiivin 98/70/EY 7 c artiklan 1 kohdan ja direktiivin 2009/28/EY 18 artiklan 1 kohdan vaatimusten mukaisesti.
            
         
               (6)
            
            
               Gafta Trade Assurance Scheme -järjestelmän, sellaisena kuin se on muutettuna uusiutuvaa energiaa koskevan direktiivin lisäyksellä, arvioinnissa todettiin, että se noudattaa riittäviä luotettavuutta, avoimuutta ja riippumatonta valvontaa koskevia standardeja.
            
         
               (7)
            
            
               Gafta Trade Assurance Scheme -järjestelmää, sellaisena kuin se on muutettuna uusiutuvaa energiaa koskevan direktiivin lisäyksellä, arvioitiin tämän komission täytäntöönpanopäätöksen hyväksymisajankohtana voimassa olleen lainsäädännön perusteella. Jos oikeusperustassa tapahtuu merkittäviä muutoksia, komissio arvioi järjestelmää todetakseen, kattaako se edelleen riittävällä tavalla hyväksynnän perustana olevat kestävyyskriteerit.
            
         
               (8)
            
            
               Jos järjestelmässä tapahtuu muutoksia, komissio arvioi järjestelmää todetakseen, kattaako se edelleen riittävällä tavalla kestävyyskriteerit, joiden perusteella se on hyväksytty.
            
         
               (9)
            
            
               Tässä päätöksessä säädetyt toimenpiteet ovat biopolttoaineiden ja muiden bionesteiden kestävyyttä käsittelevän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Gafta Trade Assurance Scheme -järjestelmä, sellaisena kuin se on muutettuna uusiutuvaa energiaa koskevan direktiivin lisäyksellä, jäljempänä ’järjestelmä’, joka toimitettiin komissiolle 18 päivänä helmikuuta 2014 hyväksyntää varten, osoittaa, että biopolttoainetoimitukset täyttävät kestävyyskriteerit, jotka vahvistetaan direktiivin 2009/28/EY 17 artiklan 3, 4 ja 5 kohdassa sekä direktiivin 98/70/EY 7 b artiklan 3, 4 ja 5 kohdassa.
   Järjestelmä ei kata direktiivin 98/70/EY 7 b artiklan 2 kohtaa ja direktiivin 2009/28/EY 17 artiklan 2 kohtaa, mutta se sisältää tarkat tiedot direktiivin 2009/28/EY 17 artiklan 2 kohdan ja direktiivin 98/70/EY 7 b artiklan 2 kohdan soveltamiseksi siltä osin kuin siinä varmistetaan, että toimitusketjun aikaisempiin vaiheisiin osallistuvat talouden toimijat siirtävät toimitusketjun myöhempiin vaiheisiin osallistuville talouden toimijoille kaikki näiden tarvitsemat merkitykselliset tiedot.
   Järjestelmää voidaan käyttää direktiivin 98/70/EY 7 c artiklan 1 kohdan ja direktiivin 2009/28/EY 18 artiklan 1 kohdan noudattamisen osoittamiseksi siihen asti kun raaka-aineet toimitetaan ensimmäisen jalostusasteen yritykselle.
   2 artikla
   Jos järjestelmään tai järjestelmän sisältöön tehdään päätöksen hyväksymisen jälkeen sellaisia muutoksia, jotka saattaisivat vaikuttaa päätöksen perusteluihin, muutoksista on ilmoitettava komissiolle viipymättä. Komissio tarkastelee ilmoitettuja muutoksia arvioidakseen, kattaako järjestelmä edelleen riittävällä tavalla hyväksynnän perustana olevat kestävyyskriteerit.
   Jos on selkeää näyttöä siitä, ettei järjestelmässä ole pantu täytäntöön tämän päätöksen soveltamisen kannalta olennaisia seikkoja, tai tällaisten seikkojen täytäntöönpano on vakavalla ja säännönmukaisella tavalla laiminlyöty, komissio voi kumota tämän päätöksen.
   3 artikla
   Tämä päätös on voimassa viisi vuotta.
   4 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 3 päivänä kesäkuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 140, 5.6.2009, s. 16.
   
      (2)  EYVL L 350, 28.12.1998, s. 58.